31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 357/1 
(Ανακοινώσεις) 
ΔΙΚΑΣΤΗΡΙΟ 
Προσφυγή της Nippon Seiko ΚΚ κατά του Συμβουλίου των 
Ευρωπαϊκών Κοινοτήτων που ασκήθηκε στις 11 Οκτωβρίου 
1985 
(Υπόθεση 308/85) 
(85/C 357/01) 
Η Nippon Seiko ΚΚ, εδρεύουσα στο 2-3-2 Marunouchi, 
Chiyoda-Ku, Tokyo, Ιαπωνία, εκπροσωπούμενη από τους 
Jeremy Lever, Q.C. του Gray'Inn, Eleanor Sharpston, Barrister 
του Middle Temple και Robin Griffith, Solicitor του γραφείου 
Coward Chance, Avenue des Arts 21-22, B-1040 Βρυξέλλες, με 
αντίκλητο στο Λουξεμβούργο το γραφείο του δικηγόρου J. C. 
Wolter, 8, rue Zithe, άσκησε ενώπιον του Δικαστηρίου των 
Ευρωπαϊκών Κοινοτήτων, στις 11 Οκτωβρίου 1985, προσ­
φυγή κατά του Συμβουλίου των Ευρωπαϊκών Κοινοτήτων. 
Η προσφεύγουσα ζητεί από το Δικαστήριο: 
1. να κηρύξει άκυρο τον κανονισμό (ΕΟΚ) αριθ. 1739/85 του 
Συμβουλίου 0)· 
2. επικουρικώς, να κηρύξει τον εν λόγω κανονισμό άκυρο 
κατά το μέτρο που θίγει την προσφεύγουσα-
3. περαιτέρω ή επικουρικώς, να κηρύξει τον εν λόγω κανο­
νισμό άκυρο κατά τα μέτρο που επιβάλλει οριστικό 
δασμό αντιντάμπινγκ 16,7% επί ενσφαίρων τριβέων 
(ρουλεμάν) με μέγιστη εξωτερική διάμετρο άνω των 30 
χιλιοστών, καταγωγής Ιαπωνίας, που κατασκευάζει ή 
εξάγει η προσφεύγουσα, και οριστικό δασμό αντιντάμ­
πινγκ 45 °7ο επί τριβέων με κωνικούς κυλίνδρους, κατα­
γωγής Ιαπωνίας, που κατασκευάζει ή εξάγει η προσφεύ­
γουσα-
4. περαιτέρω ή έτι επικουρικότερα, να κηρύξει τον εν λόγω 
κανονισμό άκυρο κατά το μέτρο που ορίζει ότι τα ποσά 
που εισπράττονται από τους προσωρινούς δασμούς για 
τους εν λόγω ένσφαιρους τριβείς ή/και τους τριβείς με 
κωνικούς κυλίνδρους, τους οποίους κατασκευάζει η 
προσφεύγουσα και εξάγει στην Κοινότητα, πρέπει να 
εισπράττονται οριστικά κατά το μέτρο που τα ποσά δεν 
υπερβαίνουν τους ισχύοντες προσωρινούς δασμούς αντι­
ντάμπινγκ ή καθόλου-
5. εν πάση περιπτώσει, να καταδικάσει το Συμβούλιο στα 
έξοδα της προσφεύγουσας-
6. να διατάξει κάθε άλλο μέτρο που θα μπορούσε να 
θεωρηθεί νόμιμο. 
Λόγοι και κύρια επιχειρήματα 
Παραβίαση της συνθήκης ΕΟΚ και των κανόνων δικαίου που 
έχουν σχέση με την εφαρμογή της: 
— Εσφαλμένη σύγκριση των συγκεκριμένων τιμών συναλ­
λαγών για εξαγωγές με τη μέση σταθμισμένη τιμή όλων των εγχώριων τιμών [παράβαση του άρθρου 2 του κανο­
νισμού (ΕΟΚ) αριθ. 3017/79 του Συμβουλίου (2)]: ο προ­
σβαλλόμενος κανονισμός πάσχει κατά το ότι, θεσπίζο­
ντας την μέση σταθμισμένη τιμή μεταπωλήσεων εντός της 
ΕΟΚ για κάθε τύπο τριβέα, μόνο πωλήσεις αυτού του 
τύπου που έγιναν στις φερόμενες τιμές ντάμπινγκ έχουν 
ληφθεί υπόψη, άλλες δε πωλήσεις του ίδιου τύπου που 
έγιναν σε τιμές όχι ντάμπινγκ δεν ελήφθησαν υπόψη. Οι 
μέσες σταθμισμένες τιμές μεταπωλήσεως εντός της ΕΟΚ 
που υπολογίστηκαν κατά τον εν λόγω επιλεκτικό τρόπο 
(μειωμένες κατά το προβαλλόμενο κόστος κτήσεως των 
τριβέων από το εργαστάσιο εντός της Ιαπωνίας από τον 
καταναλωτή της ΕΟΚ) έχουν επομένως συγκριθεί με τις 
μέσες σταθμισμένες τιμές όλων των πωλήσεων προς 
τρίτες χώρες στις οποίες προέβη η προσφεύγουσα στην 
Ιαπωνία (φέρονται επίσης βασιζόμενες στην τιμή εξόδου 
από το εργοστάσιο). Τέτοια σύγκριση αποτελεί σαφώς 
άδικη σύγκριση ενόψει των σκοπών του κανονισμού 
(ΕΟΚ) αριθ. 3017/79, το ότι έγινε δε χρήση αυτής εξοβε­
λίζει τη διαπίστωση που γίνεται με τον προσβαλλόμενο 
κανονισμό όσον αφορά το φερόμενο περιθώριο ντάμπινγκ 
της προσφεύγουσας. 
— Παράλειψη ειδοποιήσεως σχετικά με τη μεταβολή μεθο­
δολογίας, με αιτιολογία γι' αυτό. 
— Εσφαλμένη σύγκριση των τιμών εξαγωγής επί τη βάσει 
εξόδου από το εργοστάσιο με τις εγχώριες τιμές όχι επί τη 
βάσει εξόδου από το εργοστάσιο: κατά τους υπολογι­
σμούς στους οποίους στηρίζεται ο προσβαλλόμενος 
κανονισμός δεν έγιναν οι προσήκουσες εκπτώσεις από τις 
τιμές μεταπωλήσεων στην Ιαπωνία, ώστε να τεθούν αυτές 
στην πραγματική βάση εξόδου από το εργαστάσιο και να 
καταστούν επομένως συγκρίσιμες με τις κατα­
σκευασμένες τιμές εξαγωγής εξόδου από το εργοστάσιο. 
Επομένως, η γενομένη τιμές εξαγωγής εξόδου από το 
εργοστάσιο. Επομένως, η γενομένη σύγκριση τιμών μετα­
πωλήσεων στην Ιαπωνία και κατασκευασμένων τιμών 
εξαγωγής δεν υπήρξε μια δίκαιη σύγκριση ούτε σύγκριση 
«στο ίδιο επίπεδο εμπορίου», όπως απαιτούσε ο κανονι­
σμός (ΕΟΚ) αριθ. 3017/79. 
— Έλλειψη παντελούς η επαρκούς αιτιολογίας όσον αφορά 
τον ενδεδειγμένο δασμολογικό συντελεστή: ο κανονισμός 
πουθενά δεν αναφέρει το ζήτημα κατά πόσο δασμός με 
μικρότερο συντελεστή από το προβαλλόμενο περιθώριο 
ντάμπινγκ θα επαρκούσε προς εξάλειψη της ζημίας-
επιπλέον, ο κανονισμός δεν περιέχει καμιά αιτιολογία για 
να υποστηριχεί το συμπέρασμα ότι μικρότερος δασμολο­
γικός συντελεστής δεν θα αρκούσε για το σκοπό αυτό. 
ί1) ΕΕ αριθ. L 167 της 27. 6. 1985. 
(2) ΕΕ αριθ. L 339 της 31. 12. 1979.